Gebakte parmesaan-en-anjovisvla met olywe
Reuben Riffel, Pasella se sjefghoeroe, het onlangs sy vlerke wyer gesprei en 'n 2de restaurant in Robertson oopgemaak. Pasella het hierdie sjarmante dorpie besoek en van sy plaaslike vars produkte opgelaai vir die kooksessie. Volgens Reuben is olywe min die hoofbestanddeel van 'n dis omdat dit so 'n sterk geur het. Hy doen dit wel, maar balanseer die smaak met die parmesaan en romerige tekstuur van die vla.
150 g parmesaan, gerasper
2 ansjovisfilette, gekap
2 velle filo, in 24 6cm x 6cm blokkies gesny
1 k klein tamaties
3 e gekoopte gemarineerde olywe, gekap
3 e gekoopte knoffel in olyfolie, gekap
6 e gekoopte olyfblatjang
6 e gekoopte olyfpatee
'n hand vol roketblare
geelrissiesous, gekapte pietersielie en gekoopte balsamiekreduksie*, vir garnering
Voorverhit oond by 180˚C. Meng die eiers, eiergeel, room, melk en ansjovisfilette in 'n voedselverwerker en druk deur 'n sif. Giet in gebotterde bakkies, plaas in 'n warm waterbad en bak 20 – 25 minute of tot die vla gestol het.
Plaas die filoblokkies op 'n gesmeerde bakplaat en bak 5 minute of tot bros en bruin. Rooster die tamaties tot sag in 'n bietjie olyfolie en kombineer met die olywe en knoffel. Plaas een blokkie filo op elke bord en 'n paar roketblare bo-op. Smeer met olyfblatjang een plaas dan nog 'n blokkie filo bo-op, gevolg met die olyf- en knoffelmengsel. Sit 'n tweede laag filo, olyfpatee en die laaste blokkie filo op. Maak vla los met 'n klein mes en ontvorm op bord. Garneer die bord met geelrissiesous, gekapte pietersielie en balsamiekreduksie.
*maak jou eie balsamiekreduksie deur balsamiekasyn in 'n pan te giet en te laat prut tot stroperig en dik.
**Pasella neem geen verantwoordelikheid vir die akkuraatheid van resepte wat met die Google Translate-funksie vertaal word nie.